Document ID: 32008R1250

UREDBA KOMISIJE (ES) št. 1250/2008
z dne 12. decembra 2008
o spremembi Uredbe (ES) št. 2074/2005 v zvezi z zahtevami za izdajo spričeval za ribiške proizvode, žive školjke, iglokožce, plaščarje in morske polže, namenjene za prehrano ljudi
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (1) ter zlasti člena 25(a) in (d) Direktive,
ob upoštevanju Uredbe (ES) št. 852/2004 Evropskega parlamenta in Sveta z dne 29. aprila 2004 o higieni živil (2) in zlasti člena 12 Uredbe,
ob upoštevanju Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (3) in zlasti člena 9 Uredbe,
ob upoštevanju Uredbe (ES) št. 854/2004 Evropskega parlamenta in Sveta z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (4), in zlasti člena 16 Uredbe,
ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (5), ter zlasti člena 63 Uredbe,
ob upoštevanju naslednjega:
(1)
V Dodatku IV in Dodatku V Priloge VI k Uredbi Komisije (ES) št. 2074/2005 z dne 5. decembra 2005 o določitvi izvedbenih ukrepov za nekatere proizvode iz Uredbe (ES) št. 853/2004 in za organizacijo uradnega nadzora po uredbah (ES) št. 854/2004 in (ES) št. 882/2004, o odstopanju od Uredbe (ES) št. 852/2004 ter spremembi uredb (ES) št. 853/2004 in (ES) št. 854/2004 (6) so navedeni vzorci veterinarskih spričeval za uvoz ribiških proizvodov in školjk, namenjenih za prehrano ljudi.
(2)
Direktiva Sveta 2006/88/ES in Uredba Komisije (ES) št. 1251/2008 z dne 12. decembra 2008 o izvajanju Direktive 2006/88/ES glede pogojev in zahtev za izdajanje veterinarskih spričeval za dajanje na trg in vnos v Skupnost živali iz ribogojstva in proizvodov iz njih ter o določitvi seznama vektorskih vrst (7) določata zahteve v zvezi z zdravstvenim varstvom živali, ki se uporabljajo za dajanje na trg in uvoz živali iz ribogojstva in proizvodov iz njih za prehrano ljudi.
(3)
Te določbe vključujejo omejitve glede uvoza nekaterih pošiljk živali iz ribogojstva in proizvodov iz njih, in sicer vrst živali, dovzetnih za bolezni vodnih živali, navedenih v delu II Priloge IV k Direktivi 2006/88/ES, ter zahteve glede prevoza.
(4)
Vzorce spričeval iz Uredbe (ES) št. 2074/2005 je treba spremeniti, da bodo v skladu z zahtevami iz Direktive 2006/88/ES in Uredbe (ES) št. 1251/2008.
(5)
Posebne zahteve glede živih školjk iz oddelka VII Priloge III k Uredbi (ES) št. 853/2004 se prav tako uporabljajo za žive iglokožce, plaščarje in morske polže. Zato je primerno razširiti področje uporabe spričevala za uvoz živih školjk, namenjenih za prehrano ljudi, z vključitvijo živih iglokožcev, živih plaščarjev in živih morskih polžev.
(6)
Uredbo (ES) št. 2074/2005 je zato treba ustrezno spremeniti.
(7)
Primerno je uvesti prehodno obdobje, da se državam članicam in industriji omogoči, da sprejmejo potrebne ukrepe za uskladitev z novimi zahtevami iz te uredbe.
(8)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Sprememba Uredbe (ES) št. 2074/2005
Uredba (ES) št. 2074/2005 se spremeni v skladu s Prilogo k tej uredbi.
Člen 2
Prehodni ukrepi
1. Za prehodno obdobje do 30. junija 2009 se v Skupnost lahko uvažajo pošiljke, za katere je bilo izdano veterinarsko spričevalo v skladu z vzorcem iz Uredbe (ES) št. 2074/2005, kakor je bila spremenjena z Uredbo (ES) št. 1664/2006.
2. Za prehodno obdobje do 31. julija 2010 se v Skupnost lahko uvažajo naslednje pošiljke, za katere je bilo izdano veterinarsko spričevalo v skladu z vzorcem iz Uredbe (ES) št. 2074/2005, kakor je bila spremenjena z Uredbo (ES) št. 1664/2006:
(a)
pošiljke ribiških proizvodov, za katere se potrdilo o zdravstvenem stanju živali iz dela II vzorca veterinarskega spričevala iz Dodatka IV Priloge VI k Uredbi (ES) št. 2074/2005, kakor je bila spremenjena s to uredbo, ne uporablja, kot je opisano v opombi 2 navedenega dela II;
(b)
pošiljke živih školjk, iglokožcev, plaščarjev in morskih polžev, za katere se potrdilo o zdravstvenem stanju živali iz dela II vzorca veterinarskega spričevala iz Dodatka V Priloge VI k Uredbi (ES) št. 2074/2005, kakor je bila spremenjena s to uredbo, ne uporablja, kot je opisano v opombi 2 navedenega dela II.
Člen 3
Začetek veljavnosti
Ta uredba začne veljati dvajseti dan po objavi v Uradnem listu Evropske unije.
Uporablja se od 1. januarja 2009.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. decembra 2008

Labels: 0
3
6